%brandDTD; ]>

# Nastavenie overovania platnosti

Táto sekcia popisuje nastavenie predvolieb overovania platnosti a správu zoznamu zrušených certifikátov (CRL).

Podrobný popis rôznych úloh týkajúcich sa overovania platnosti a zoznamov zrušených certifikátov (CRL) nájdete v sekcii Ako funguje overovanie platnosti.

V tejto kapitole:

- Súkromie a bezpečnosť - Overovanie
- Správa CRL
- Stav importu CRL
- Nastavenia automatickej aktualizácie CRL

## Súkromie a bezpečnosť - Overovanie

Táto sekcia popisuje nastavenia v podkategórii Overovanie. Ak ju nemáte zobrazenú, postupujte nasledovne:

1. Otvorte ponuku &brandShortName; Upraviť a zvoľte položku Možnosti.
2. V kategórii Súkromie a bezpečnosť kliknite na položku Overovanie (ak nie sú viditeľné žiadne podkategórie, dvojitým kliknutím na kategóriu Súkromie a bezpečnosť ich zobrazíte).

Ďalšie informácie o overovaní certifikátov nájdete v sekcii Ako funguje overovanie platnosti.

### CRL

Zoznam zrušených certifikátov (CRL) je zoznam odvolaných certifikátov, ktorý je vytváraný a podpísaný certifikačnou autoritou (CA). CRL je možné prevziať do vášho prehliadača, ktorý ho potom môže použiť na kontrolu platnosti certifikátov pred ich použitím.

Kliknutím na tlačidlo Správa CRL zobrazíte zoznam CRL dostupných pre Správcu certifikátov.

Ďalšie informácie o spravovaní CRL nájdete v sekcii Spravujeme CRL.

### OCSP

Online overenie stavu certifikátov (OCSP) umožňuje Správcovi certifikátov skontrolovať online platnosť certifikátu pri každom jeho prehliadaní alebo použití. Tento proces zahŕňa porovnanie certifikátu so zoznamom zrušených certifikátov CRL udržovaným určeným webovým serverom. Aby toto overenie fungovalo, musí byť počítač v režime online.

Ak chcete upresniť využívanie OCSP, zvoľte jednu z nasledujúcich možností nastavenia v sekcii Online overenie stavu certifikátov v podkategórii Overovanie:

- Použiť Online overenie stavu certifikátov (OCSP) na potvrdenie platnosti certifikátov: označte túto voľbu, ak chcete, aby Správca certifikátov vykonal kontrolu online pri každom overení certifikátu. Ak je toto nastavenie vypnuté, Správca certifikátov kontroluje len lehotu platnosti certifikátu, či je správne podpísaný certifikačnou autoritou, ktorej vlastný certifikát CA sa nachádza v zozname na karte Certifikáty CA (v hlavnom okne Správcu certifikátov) a či je označený ako dôveryhodný pre vydávanie daného typu certifikátov.
- Overiť certifikát, ak to určuje server OCSP: označte túto voľbu, ak chcete overovať platnosť certifikátov pomocou služby definovanej v certifikáte. Správca certifikátov sa potom uisťuje, či je certifikát v zozname certifikátov určenej služby označený ako platný a kontrolujte takisto lehotu jeho platnosti a nastavenie dôveryhodnosti.
- Overiť všetky certifikáty pomocou nasledujúceho servera OCSP: označte túto voľbu, ak chcete určiť server OCSP, pomocou ktorého budete overovať všetky certifikáty. Ak zvolíte toto nastavenie, mali by ste zvoliť certifikát zo zoznamu "Odpoveď podpísal", ktorý slúži na identifikáciu toho, kto certifikát podpísal. Po zapnutí tohto nastavenia Správca certifikátov rozpozná len tie certifikáty, ktoré je možné overiť pomocou odpovede zo servera OCSP podpísanej zvoleným certifikátom (alebo certifikátom, ktorý naň nadväzuje).

  Keď vyberáte certifikát pre "Odpoveď podpísal" z rozbaľovacieho zoznamu, Správca certifikátov vyplní pole Adresa URL služby automaticky. Ak sa tak nestane, musíte ho vyplniť sami. Podrobnosti vám poskytne správca systému.

- Ak pripojenie k serveru OCSP zlyhá, označiť certifikát ako neplatný: označte túto voľbu, ak chcete v prípade nemožnosti pripojiť sa k serveru OCSP označiť overenie ako neúspešné.

## Správa CRL

Táto sekcia popisuje používanie Správcu zoznamu zrušených certifikátov (CRL). Spustíte ho nasledovne:

1. Otvorte ponuku &brandShortName; Upraviť a zvoľte položku Možnosti.
2. V kategórii Súkromie a bezpečnosť kliknite na položku Overovanie (ak nie sú viditeľné žiadne podkategórie, dvojitým kliknutím na kategóriu Súkromie a bezpečnosť ich zobrazíte).
3. Kliknite na tlačidlo Správa CRL.

Otvorí sa dialógové okno Správca zoznamu zrušených certifikátov (CRL) obsahujúce zoznam položiek CRL, ktoré ste prevzali pri používaní prehliadača. Typicky, CRL môžete prevziať kliknutím na adresu URL odkazujúcu na CRL. Ďalšie informácie o CRL nájdete v sekcii Spravujeme CRL.

Zvoľte položku CRL. Teraz môžete vykonať nasledujúce operácie:

- Odstrániť: natrvalo odstráni označené CRL z pevného disku. Pred odstránením sa vždy ubezpečte, že toto CRL už naozaj nebudete potrebovať na overovanie certifikátov. Ak si nie ste istí, opýtajte sa správcu systému.
- Nastavenie: otvorí dialógové okno Nastavenia automatickej aktualizácie CRL, ktoré umožňuje aktivovať automatické aktualizácie CRL pre zvolené CRL a určiť interval aktualizácií.
- Aktualizovať: okamžitá aktualizácia zvoleného CRL (ak je možná).

O každom CLR poskytuje Správca zoznamu zrušených certifikátov (CLR) nasledujúce informácie:

- Organizácia (O): názov organizácie, ktorá CRL vydala.
- Organizačná jednotka (OU): názov organizačnej jednotky, ktorá CRL vydala (podobne ako koreňová CA pre špeciálny typ certifikátu).
- Posledná aktualizácia: dátum, kedy bola vykonaná posledná aktualizácia vašej kópie CRL.
- Nasledujúca aktualizácia: dátum, kedy bude vydaná aktualizovaná verzia CRL.
- Automatická aktualizácia: príznak, či je povolená automatická aktualizácia CRL. Automatické aktualizácie môžete povoliť po označení CRL a kliknutí na tlačidlo Nastavenie.
- Stav automatickej aktualizácie:
  - Ak automatická aktualizácia nebola nikdy povolená alebo už je povolená, ale plánovaná aktualizácia ešte neprebehla, bude toto pole prázdne.
  - Po vykonaní aspoň jednej automatickej aktualizácie zobrazuje toto pole stav poslednej aktualizácie — tj. zobrazuje Zlyhanie, ak posledná aktualizácia nebola úspešná, alebo OK, ak bola aktualizácia úspešná.

## Stav importu CRL

Táto kapitola popisuje použitie dialógového okna Stav importu CRL, ktoré sa objaví pri prvom pokuse importovať CRL alebo po úspešnej manuálnej aktualizácii.

Toto dialógové okno vás informuje

- či bol pokus importovať alebo aktualizovať CRL úspešný
- aká organizácia vydala CRL
- kedy bude uvedená nasledujúca aktualizácia tohto CRL
- či je pre tento CRL povolená automatická aktualizácia

Ak nie je automatická aktualizácia povolená, môžete ju povoliť aj tu:

- Áno: kliknutím na tlačidlo Áno povolíte automatickú aktualizáciu. Po kliknutí na toto tlačidlo sa otvorí dialógové okno Nastavenie automatickej aktualizácie CRL. Nasledujúca sekcia popisuje nastavenie predvolieb tohto okna.
- Nie: kliknutím na tlačidlo Nie ponecháte automatickú aktualizáciu vypnutú.

## Nastavenia automatickej aktualizácie CRL

Táto sekcia popisuje použitie dialógového okna Nastavenie automatickej aktualizácie CRL. Toto okno zobrazíte takto:

1. Otvorte ponuku &brandShortName; Upraviť a zvoľte položku Možnosti.
2. V kategórii Súkromie a bezpečnosť kliknite na položku Overovanie (ak nie sú viditeľné žiadne podkategórie, dvojitým kliknutím na kategóriu Súkromie a bezpečnosť ich zobrazíte).
3. Kliknite na tlačidlo Správa CRL, potom označte CRL, pre ktoré chcete zobraziť alebo zmeniť nastavenia automatickej aktualizácie.
4. Kliknite na tlačidlo Nastavenie.

Zobrazené dialógové okno obsahuje nasledujúce nastavenia a informácie:

- Povoliť automatickú aktualizáciu pre tento CRL: označením tejto voľby povolíte automatickú aktualizáciu CRL podľa harmonogramu, ktorý tu nastavíte (všimnite si, že túto voľbu nemôžete zvoliť, ak CRL nemá nastavený dátum nasledujúcej aktualizácie).

  Ak povolíte automatickú aktualizáciu, musíte zvoliť jednu z nasledujúcich možností:

  - Aktualizovať X dní pred dátumom nasledujúcej aktualizácie: túto možnosť vyberte, ak chcete, aby základný interval aktualizácie bol daný frekvenciou, ktorou vydavateľ CRL uverejňuje nové verzie CRL.
  - Aktualizovať každých X dní: túto možnosť vyberte, ak chcete určiť interval aktualizácie nezávisle na dátume nasledujúcej aktualizácie CRL.
- CRL bude importované z: označuje adresu URL, z ktorej prehliadač importoval pôvodný CRL. Túto hodnotu nie je možné zmeniť. Ak chcete zmeniť adresu URL, odstráňte CRL a importujte ho z nového umiestnenia.
- Predchádzajúce opakované zlyhania aktualizácie: označuje, koľkokrát sa prehliadač neúspešne pokúšal aktualizovať CRL, vrátane posledného zlyhania:
  - Ak bol posledný pokus úspešný, zobrazuje sa reťazec Žiadne, a to aj v prípade, že predchádzajúce pokusy boli neúspešné.
  - Ak posledný pokus zlyhal, zobrazuje sa číslo zodpovedajúce počtu zlyhaní a chybová správa posledného zlyhania.

Kliknutím na tlačidlo OK potvrdíte zmeny.