%brandDTD; ]>

# Az érvényesítés beállításai

Ez a fejezet az Érvényesítés beállítópanel használatát, és a visszavont tanúsítványok listájának (CRL) kezelését ismerteti.

Az érvényesítéssel és a visszavont tanúsítványok listájával (CRL) kapcsolatos teendők lépésről-lépésre le vannak írva Az érvényesség ellenőrzése fejezetben

A fejezet témakörei:

- Adatvédelmi és biztonsági beállítások - Érvényesítés
- CRL-ek kezelése
- A CRL-importálás állapota
- Az automatikus CRL-frissítés beállításai

## Adatvédelmi és biztonsági beállítások – Érvényesítés

Ez a fejezet az Érvényesítés beállítópanel használatát mutatja be. A párbeszédpanel a következő lépésekkel hívható elő:

1. Válasszuk a &brandShortName; Szerkesztés menüjéből a Beállítások parancsot.
2. Az Adatvédelem és biztonság kategóriában kattintsunk az Érvényesítésre. (Ha nem láthatóak az alkategóriák, az alkategóriák kibontásához kattintsunk duplán az Adatvédelem és biztonság kategóriára.

A tanúsítványok érvényesítéséről Az érvényesség ellenőrzése fejezet ad háttérinformációkat.

### CRL

A visszavont tanúsítványok listája (CRL, Certificate Revocation List) egy hitelesítésszolgáltató által készített és aláírt lista a visszavont tanúsítványokról. A CRL letölthető a böngészővel, és ellenőrizhetjük vele a tanúsítványok érvényességét, mielőtt hitelesítésre használnánk őket.

A Tanúsítványkezelő számára elérhető CRL-ek megtekintéséhez kattintsunk a CRL-ek kezelése gombra.

A CRL-ek kezeléséről többet tudhatunk meg a CRL-ek kezelése fejezetből.

### OCSP

Az OCSP protokoll lehetővé teszi a Tanúsítványkezelő számára, hogy a tanúsítványok érvényességét on-line módon ellenőrizze. Ez az ellenőrzés magában foglalja a tanúsítvány összevetését egy megadott webhelyen található visszavont tanúsítványok listájával. Az OCS protokoll működéséhez a számítógépnek online állapotban kell lennie.

Az Érvényesítés beállítópanel OCSP részén megadhatjuk, hogy a Tanúsítványkezelő hogyan használja az OCSP-t.

- Nincs OCSP-használat a tanúsítványok ellenőrzésekor: akkor válasszuk ezt a beállítást, ha nem akarjuk, hogy a Tanúsítványkezelő minden alkalommal online állapotellenőrzést hajtson végre, amikor egy tanúsítványt ellenőriz. Ehelyett a Tanúsítványkezelő minden tanúsítványellenőrzésnél csak a tanúsítvány érvényességének kezdetét és lejáratát figyeli, valamint azt, hogy olyan hitelesítésszolgáltató írta-e alá, amelynek a saját tanúsítványa fel van sorolva a Tanúsítványkezelő főablakának Hitelesítésszolgáltatók panellapján, és megbízunk benne az ilyen típusú tanúsítványok kiadásával kapcsolatban.
- Csak azokat a tanúsítványokat ellenőrizze OCSP-vel, amelyek tartalmazzák az OCSP szolgáltatás webcímét: akkor válasszuk ezt a beállítást, ha azt szeretnénk, hogy a Tanúsítványkezelő minden tanúsítványellenőrzésnél hajtsa végre az online állapotellenőrzést, ha a tanúsítvány megadta az ilyen ellenőrzés céljára szolgáló URL-t. Ha a tanúsítvány megad egy URL-t, a Tanúsítványkezelő meggyőződik arról, hogy a tanúsítvány ott érvényesként van-e nyilvántartva, valamint ellenőrzi az érvényesség kezdetét és lejáratát, valamint a bizalmi beállításokat.
- Minden tanúsítványt ellenőrizzen OCSP-vel a következő szolgáltatási címen és aláíróval: akkor válasszuk ezt a beállítást, ha azt akarjuk, hogy a Tanúsítványkezelő minden alkalommal on-line állapotellenőrzést hajtson végre, amikor egy tanúsítványt ellenőriz. Ha ezt a beállítást választjuk, ki kell választanunk egy tanúsítványt ?A válasz aláírója? legördülő listából, amely azonosítja az OCSP-válaszok aláíróját. Ezzel a beállítással a Tanúsítványkezelő csak azokat a tanúsítványokat ismeri fel, amelyek ellenőrizhetőek a válasz aláírója által aláírt OCSP-válasszal (vagy olyan tanúsítvány használatával írták alá, amely ehhez láncolódik).

  A válasz aláírójának kiválasztásakor a Tanúsítványkezelő automatikusan kitölti a Szolgáltatási URL mezőt (ha rendelkezésre áll) az adott aláíróhoz. Ha a Szolgáltatási URL mező nem töltődik ki automatikusan, nekünk kell az URL-t megadnunk. Kérdezzük meg a rendszergazdát!

- When an OCSP server connection fails, treat the certificate as invalid: Select this if you want the validation to fail if a connection to the OCSP server can't be established.

## CRL-ek kezelése

Ez a fejezet CRL-ek kezelése párbeszédpanel használatát írja le. A párbeszédpanel a következő lépésekkel érhető el:

1. Válasszuk a &brandShortName; Szerkesztés menüjéből a Beállítások parancsot.
2. Az Adatvédelem és biztonság kategóriában kattintsunk az Érvényesítésre. (Ha nem láthatóak az alkategóriák, az alkategóriák kibontásához kattintsunk duplán az Adatvédelem és biztonság kategóriára.
3. Kattintsunk a CRL-ek kezelése gombra.

A párbeszédpanel megjeleníti a böngésző által letöltött CRL-ek listáját. Általában egy URL-re kattintva lehet letölteni egy CRL-t. A CRL-ek működéséről többet tudhatunk meg a CRL-ek kezelése fejezetből.

A CRL kijelöléséhez kattintsunk rá. A következő műveleteket hajthatjuk végre:

- Törlés: véglegesen törli a CRL-t a merevlemezről. Ne tegyük ezt, hacsak nem vagyunk biztosak abban, hogy nincs szükségünk erre a CRL-re a tanúsítványok érvényesítéséhez. Ha kétségeink vannak, kérdezzük meg a rendszergazdát.
- Beállítások: megnyitja az Automatikus CRL-frissítés beállításai párbeszédpanelt, amelyen engedélyezhetjük a kijelölt CRL automatikus frissítését, és azt is megadhatjuk, hogy ez milyen gyakran történjen.
- Frissítés: azonnal frissíti a kijelölt CRL-t (ha lehetséges).

A CRL-ek kezelése párbeszédpanel a következő információkat tartalmazza minden CRL-ről:

- Szervezet (O): a CRL-t kiadó szervezet neve
- Szervezeti egység (OU): a CRL-t kiadó szervezeti egység neve (mint például a legfelső szintű hitelesítésszolgáltató egy bizonyos tanúsítványfajtánál).
- Utolsó frissítés: az a dátum, amikor a böngésző utoljára frissítette az adott CRL-t.
- Következő frissítés: az a dátum, amikor a CRL kiadója legközelebb frissíteni fogja a CRL-t.
- Automatikus frissítés: azt jelzi, hogy engedélyeztük-e az adott CRL automatikus frissítését. Az automatikus frissítés beállításaihoz jelöljük ki a CRL-t, és kattintsunk a Beállítások gombra.
- Automatikus frissítés állapota:
  - Ha nem engedélyeztük az automatikus frissítést, vagy engedélyeztük, de a következő tervezett frissítés még nem következett be, akkor ez a mező üres.
  - Ha már legalább egy automatikus frissítés megtörtént, akkor a mező értéke sikertelen, ha a legutóbbi automatikus frissítés sikertelen volt, OK, ha a legutóbbi automatikus frissítés sikeres volt.

## A CRL-importálás állapota

Ez a fejezet leírja, hogy hogyan használható a CRL-importálás állapota párbeszédpanel, amely akkor jelenik meg, amikor először kíséreljük meg egy CRL importálását, vagy amikor sikeresen frissítjük kézzel.

A párbeszédpanel az alábbiakról tájékoztat:

- sikeres volt-e a CRL importálása, illetve frissítése
- melyik szervezet adta ki a CRL-t
- mikor jelenik meg a CRL következő frissített változata
- engedélyezve van-e ehhez a CRL-hez az automatikus frissítés

Ha az automatikus frissítés nincs engedélyezve, bekapcsolhatjuk itt is.

- Igen: ha szeretnénk a CRL-t automatikusan frissíteni, kattintsunk az Igen gombra. Ha ezt választjuk, akkor megjelenik az Automatikus CRL-frissítés párbeszédpanel. Ennek a beállításait a következő fejezet írja le.
- Nem: ha nem akarjuk az automatikus frissítést, akkor kattintsunk a Nem gombra.

## Az automatikus CRL-frissítés beállításai

Ez a fejezet az Automatikus CRL-frissítés párbeszédpanel használatát ismerteti. A párbeszédpanel a következő lépésekkel hívható elő:

1. Válasszuk a &brandShortName; Szerkesztés menüjéből a Beállítások parancsot.
2. Az Adatvédelem és biztonság kategóriában kattintsunk az Érvényesítésre. (Ha nem láthatóak az alkategóriák, az alkategóriák kibontásához kattintsunk duplán az Adatvédelem és biztonság kategóriára.
3. Kattintsunk a CRL-ek kezelése gombra, ezután jelöljük ki azt a CRL-t, amelynek a frissítési beállításait meg szeretnénk változtatni.
4. Kattintsunk a Beállítások gombra.

A párbeszédpanel a következő beállítási lehetőségeket nyújtja:

- Automatikus frissítés engedélyezése erre a CRL-re: válasszuk ezt a lehetőséget, ha azt szeretnék, hogy a kijelölt CRL az itt megadott ütemezés szerint automatikusan frissüljön. (Megjegyzendő, hogy nem választhatjuk ezt a lehetőséget, ha a CRL nem adja meg a következő frissítés idejét.)

  Automatikus frissítés választásakor a következő két lehetőség közül kell választanunk:

  - Frissítés X nappal a következő frissítés dátuma előtt: válasszuk ezt a lehetőséget, ha a frissítés gyakoriságát a CRL új változatai kiadásának gyakoriságához szeretnénk igazítani.
  - Frissítés X naponként: válasszuk ezt a lehetőséget, ha a CRL következő frissítésének dátumától függetlenül szeretnénk a frissítést elvégezni.
- A CRL-t a következő helyről importálja: megadja azt az URL-t, ahonnan a böngésző eredetileg importálta a CRL-t. Ezt a beállítást nem lehet megváltoztatni. Másik hely megadásához először töröljük a CRL-t, majd importáljuk ismét az új helyről.
- Eddigi frissítési hibák: azt jelzi, hogy hány egymást követő CRL-frissítés nem sikerült eddig, beleértve a legutóbbi sikertelen próbálkozást is.
  - Ha a legutóbbi kísérlet sikeres volt, a mező értéke nincs akkor is, ha voltak régebben sikertelen kísérletek.
  - Ha a legutóbbi kísérlet sikertelen volt, a mező értéke az egymást követő sikertelen kísérletek száma, és a legutóbbi kísérlet során kapott hibaüzenet.

A változtatások érvényesítéséhez kattintsunk az OK gombra.