%brandDTD; ]>

# Používame funkcie na ochranu súkromia

Tento prehliadača obsahuje množstvo funkcií, pomocou ktorých môžete zvýšiť bezpečnosť vašich súkromných údajov. Nasledujúce kapitoly popisujú, ako môže tento prehliadač počas prehliadania webu spracovávať cookies, heslá a obrázky.

Informácie o ďalších bezpečnostných funkciách &brandShortName; nájdete v kapitolách Podpisovanie a šifrovanie e-mailových správ a Používame certifikáty.

Témy o ochrane súkromia:

- Súkromie na internete
- Používame Správcu cookies
- Používame Správcu hesiel
- Šifrovanie uložených citlivých informácií
- Správa obrázkov
- Ovládanie vyskakovacích okien
- Súkromie a bezpečnosť

# Súkromie na internete

Táto sekcia sumarizuje niekoľko základných informácií o súkromí na internete. Takisto popisuje niekoľko vecí, ktoré vám pomôžu uchrániť svoje súkromie. Jej cieľom však nie je poskytnúť kompletné informácie o ochrane súkromia.

V tejto kapitole:

- Aké informácie poskytuje prehliadač webovým stránkam?
- Čo sú cookies a ako fungujú?
- Ako ovládať webové stránky v e-mailových správach?
- Ako zabrániť neoprávneným ľuďom získavať o mne informácie?

## Aké informácie poskytuje prehliadač webovým stránkam?

Keď prehliadač zobrazí nejakú webovú stránku — napríklad po kliknutí na odkaz alebo zadaní adresy URL, alebo pri zobrazení webovej stránky ako súčasti e-mailovej správy — poskytne serveru aj určité informácie. Tieto informácie môžu okrem iného obsahovať údaje o vašom operačnom prostredí, internetovú adresu a adresu stránky, z ktorej ste práve prišli.

### Operačné prostredie

Prehliadač stránku informuje o operačnom prostredí, v ktorom pracujete - tj. typ a verziu prehliadača a operačného systému. Toto pomáha serveru zobraziť verziu stránky, ktorá sa pre vás najlepšie hodí. Napríklad, server môže zistiť, že používate slovenskú verziu SeaMonkey 2.0 a operačný systém Windows Vista.

### Internetová adresa (IP)

Prehliadač musí webovému serveru oznámiť vašu internetovú adresu (tiež známa ako adresa IP), aby vám tento mohol poslať webovú stránku, ktorú prehliadač zobrazí. Server vám nemôže poskytnúť požadovanú stránku, pokiaľ túto adresu nepozná.

Vaša adresa IP môže byť dynamická (dočasná) alebo statická (pevná).

Keď sa pripájate k internetu prostredníctvom štandardného modemu pripojenému k telefónnej linke, váš poskytovateľ internetového pripojenia (ISP) vám môže pri každom prihlásení prideliť dočasnú adresu IP. Túto dočasnú adresu IP využívate počas relácie pripojenia k internetu — napríklad do odhlásenia sa z modemu, zrušeniu pripojenia alebo iného odpojenia počítača od prístupu k internetu. Každý ISP má k dispozícií množstvo adries IP a tieto náhodne prideľuje používateľom.

Ak máte DSL, káblový modem alebo optické pripojenie, môžete mať nastavenú pevnú adresu IP, ktorá sa používa pri každom pripojení k sieti internet.

Vaša adresa IP nie je totožná s vašou e-mailovou adresou.

### Odkazujúca stránka

Prehliadač serveru oznámi, na akej stránke ste sa nachádzali, keď ste klikli na odkaz, ktorý vás priviedol na práve zobrazenú stránku. Toto umožňuje stránkam zistiť, na ktorých stránkach sa nachádzajú na ne odkazy. Keď si prezeráte jednotlivé podstránky danej stránky, server takto môže zistiť váš pohyb po jednotlivých stránkach.

[Návrat na začiatok kapitoly]

## Čo sú cookies a ako fungujú?

Cookie je krátka informácia využívaná niektorými webovými stránkami. Keď navštívite stránku, ktorá využíva cookies, táto môže požiadať prehliadač o uloženie jedného alebo viacerých súborov cookies vo vašom počítači.

Neskôr, pri návrate na danú stránku, prehliadač poskytne tieto cookies danej stránke.

Ak používate štandardné nastavenia pre cookies, táto aktivita nie pre vás viditeľná a nie ste informovaný o tom, že stránka požiadala prehliadač o uloženie prípadne poskytnutie cookies. Ak však chcete, môžete prehliadač nastaviť tak, aby pri takejto akcii vždy zobrazil upozornenie. Ďalšie informácie o tom, ako toto správanie docieliť, získate v sekcii Súkromie a bezpečnosť - Cookies.

### Ako stránky využívajú informácie z cookies?

Cookies umožňujú stránke získať informácie o vašich predchádzajúcich návštevách danej stránky. Napríklad, ak ste zisťovali lokálnu predpoveď počasia alebo objednávali knihy cez internet, webová stránka môže použiť cookies na zapamätanie si miesta vášho bydliska alebo autorov, ktorých obľubujete a pri vašej nasledujúcej návšteve vám tak zjednodušiť vyhľadávanie.

Niektoré stránky majú uvedené Zásady ochrany súkromia, ktoré popisujú, ako využívajú zhromažďované informácie.

### Čo sú cookies tretích strán?

Ak prehliadač uloží súbor cookie pre nejakú stránku, tento súbor poskytne len danej stránke. Prehliadač neposkytne stránke cookie pochádzajúci z inej stránky. Pretože stránka môže získať len vlastné cookies, môže zisťovať vaše aktivity iba na danej stránke, ale nie všeobecne pri prehliadaní webu.

Niektoré webové stránky však zobrazujú obsah, ktorý je umiestnený na inej webovej stránke. Týmto obsahom môže byť čokoľvek od obrázkov po text či reklamu. Stránka, na ktorej je takýto obsah umiestnený, môže tiež požiadať server o uloženie cookie vo vašom počítači, aj keď ste túto stránku priamo nenavštívili.

Cookies, ktoré sú uložené inou stránkou ako tou, ktorú ste priamo navštívili, sa nazývajú cookies tretích strán alebo cudzie cookies. Webové stránky niekedy používajú cookies tretích strán spolu s priehľadnými obrázkami GIF, čo sú špeciálne obrázky, ktoré pomáhajú stránkam počítať návštevníkov, sledovať e-mailové odpovede, zistiť viac o tom, ako návštevníci používajú webovú stránku alebo prispôsobiť stránku pre daného návštevníka (priehľadné obrázky GIF sú tiež známe ako web beacons).

Ak chcete, môžete prehliadač nastaviť tak, že bude akceptovať cookies z originálneho servera, ale zároveň odmietať cookies tretích strán.

[Návrat na začiatok kapitoly]

## Ako ovládať webové stránky v e-mailových správach?

Pre správy doručené ako súčasť e-mailových správ môžete úplne zakázať cookies, obrázky a zásuvné moduly (JavaScript je zakázaný trvalo).

Povolenie týchto volieb je užitočné pri prehliadaní webu, avšak nemusí byť potrebné pri jednoduchých stránkach, ktoré prijmete prostredníctvom e-mailových správ.

Ďalšie informácie o povolení resp. zakázaní cookies, obrázkov a zásuvných modulov v e-mailových správach nájdete v častiach:

- Súkromie a bezpečnosť - Cookies
- Pošta a diskusné skupiny - zobrazenie správy
- Rozšírené nastavenia - Skripty a zásuvné moduly

[Návrat na začiatok kapitoly]

## Ako zabrániť neoprávneným ľuďom získavať o mne informácie?

Najlepším spôsobom, ako uchovať vaše údaje v bezpečí, je prečítať si Zásady ochrany súkromia pre každú navštevovanú webovú stránku a byť obozretný pri zadávaní svojich osobných údajov na internete.

Internet je verejná sieť. Ak odošlete svoje meno, telefónne číslo, adresu a iné osobné údaje cez sieť (tj. cez webovú stránku, e-mailovú správu alebo inak), musíte počítať s tým, že možné, že niekto cudzí môže tieto informácie zachytiť.

Tu je niekoľko otázok, ktoré by ste si mali položiť pri zadávaní údajov na webovej stránke:

- Aké údaje táto stránka zhromažďuje?
- Ako tieto údaje využije?
- Bude stránka tieto údaje zdieľať s niekým iným a mám možnosti ovplyvniť zdieľanie týchto informácií?
- Môžem pristupovať k mojim údajom a aktualizovať ich?
- Ako server ochraňuje tieto informácie pred zneužitím?
- Môžem v prípade otázok alebo problémov kontaktovať správcu servera?

[Návrat na začiatok kapitoly]